《杂曲歌辞。筑城曲五解》
唐代·元稹

年年塞下丁，长作出塞兵。自从冒顿强，官筑遮虏城。

筑城须努冒，城高遮得贼。但恐贼路多，有城遮不得。

丁口传父口，莫问城坚不。平城被虏围，汉劚城墙走。

因兹虏请和，虏往骑来多。半疑兼半信，筑城犹嵯峨。

筑城安敢烦，愿听丁一言。请筑鸿胪寺，兼愁虏出关。

作者简介：元稹（779年－831年，或唐代宗大历十四年至文宗大和五年），字微之，别字威明，唐洛阳人（今河南洛阳）。父元宽，母郑氏。为北魏宗室鲜卑族拓跋部后裔，是什翼犍之十四世孙。早年和白居易共同提倡“新乐府”。世人常把他和白居易并称“元白”。